
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 15
                                                              din 31 ianuarie 2023
privind transmiterea unui drept de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 46.439/06.12.2022 şi la Consiliul Local Sighișoara cu nr. 50.788/19.12.2022, de referatul de aprobare, înregistrat cu nr. 46.444/06.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 27.848/29.08.2022, prin care numiții Gabor Remus și Gabor Mihaela solicită preluarea de către aceștia a contractului de concesiune nr. 189/5336/15.07.1998, încheiat între Municipiul Sighișoara, în calitate de concedent și doamna Stîngaci Ana, în calitate de concesionară, în baza contractului de schimb de locuință încheiat în anul 2009 între aceștia și numiții Stângaci Ana și Stângaci Stelian;

Având în vedere contractul de concesiune nr. 189/5336/15.07.1998, astfel cum a fost modificat și completat prin actul adițional nr. 1/12.12.2007, încheiat între Municipiul Sighișoara, în calitate de concedent și Stîngaci Ana, în calitate de concesionar, având ca obiect terenul, în suprafață de 210 mp., situat în Municipiul Sighișoara, str. Parângului, nr. 115, locul nr. 11 din planul de situație, înscris în C.F. nr. 6084, sub nr. top. 4811/1, destinat construirii unei locuințe;

Având în vedere faptul că, în urma contractului de schimb de locuință depus, în copie, pentru motivarea solicitării de preluare a contractului de concesiune, încheiat la data de 02.03.2009 între numiții Gabor Remus și soția, Gabor Mihaela, în calitate de copermutanți primi și numiții Stângaci Ana și soțul, Stângaci Stelian, în calitate de copermutanți secunzi, numiții Gabor Remus și soția Gabor Mihaela devin proprietari asupra imobilului de natură casă de locuit compusă din 1 cameră, edificată pe terenul în suprafață de 210 mp., locul nr. 11 în planul de situație, concesionat conform contractului de concesiune nr. 189/5336 din 15.07.1998;

Având în vedere că, în prezent, pentru contractul de concesiune nr. 189/5336/15.07.1998 nu se înregistrează debite restante, acestea fiind achitate de numiții Gabor Remus și soția, Gabor Mihaela;

Având în vedere extrasul de Carte Funciară nr. 59050 Sighișoara (nr. CF vechi: 6084), potrivit căruia sub nr. top. 4811/1 este înscrisă o suprafață totală de 9.263 mp., iar sub nr. top. 4812/2 o suprafață de 8.297 mp., în total 17.560 mp., ca aparținând Municipiului Sighișoara;

Având în vedere că în contabilitatea Municipiului Sighișoara, suprafața de teren de 210 mp., care face obiectul contractului de concesiune, este evidențiată ca aparținând domeniului privat, sub nr. de inventar 51091;

Având în vedere faptul că imobilul - construcție edificat pe suprafața de teren concesionată și care face obiectul contractului de schimb de locuință antemenționat, nu se află evidențiat în Cartea Funciară;
Având în vedere vechimea contractului de concesiune nr. 189/5336/15.07.1998, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea superioară a sumei redevenței calculată potrivit prevederilor art. 13 alin. (1) și art. 17 din Legea nr. 50/1991, față de cea la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune, sau cea calculată prin aplicarea prevederilor art. 5 din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, respectiv 2,40 lei/mp./an față de 1,2320 lei/mp./an și de 0,60 lei/mp./an;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare, cu precădere cele ale art. 302 – 331 din aceasta;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările şi completările ulterioare și ale Legii nr. 207/2015 privind Codul de procedură fiscală, cu modificările și completările ulterioare;

Având în vedere că prin această transmitere a dreptului de concesiune se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 46.441/06.12.2022, prin care se propune transmiterea unui drept de concesiune;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă transmiterea către numiții Gabor Remus și Gabor Mihaela a dreptului de concesiune asupra terenului - locul nr. 11 din planul de situație, în suprafață de 210 mp. din totalul terenului înscris în C.F. nr. 59050 Sighișoara (nr. C.F. vechi: 6084), sub nr. top. 4811/1, 4812/2, având categoria de folosință curți - construcții, teren situat în Municipiul Sighișoara, str. Parângului, nr. 115, jud. Mureș.

(2) Redevența va fi de 2,40 lei/mp./an, adică de 504,00 lei/an, plătibilă în două rate semestriale egale, cu termen scadent la data de 31 martie, respectiv la data de 30 septembrie a fiecărui an și se va indexa anual cu indicele de inflaţie.

(3) Durata concesiunii va fi de 49 (patruzeci și nouă) ani.

(4) În termen de 90 de zile de la semnarea contractului, concesionarii au obligația depunerii, cu titlu de garanție, a unei sume reprezentând echivalentul prețului redevenței pentru 1 an de contract, adică 504,00 lei, în caz de necesitate, din aceasta vor fi prelevate penalități și alte sume datorate concedentului de către concesionari.

(5) Modelul - cadru al contractului de concesiune este cel prevăzut în anexa nr. 1 la prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  2 ex. domnul Gabor Remus și doamna Gabor Mihaela.
14 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 15/31.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


